Karadago rezervatas

Karadago gamtinis rezervatas (pilnas pavadinimas Karadago T. I. Vjazemskio mokslinė stotis – RMA gamtinis rezervatas, ) – saugoma gamtos teritorija Kryme, Krymo kalnų pietryčiuose, Karadago masyve. Įsteigtas 1979 m., siekiant išsaugoti Karadago masyvo vulkaninį gamtinį kompleksą, taip pat aplinkines kalnų miškastepes.

Į rezervato teritoriją patenka Karadago masyvas su vaizdingais uolų dariniais. Masyvo papėdėje (iki 250 m) vyrauja stepės, krūmynai ir retmiškiai, šlaituose (250–450 m) – pūkuotieji ąžuolai, aukščiau – bekočiai ąžuolai, skroblai. Rezervate aptikta 1165 induotinių augalų rūšys,Сосудистые растения iš kurių 52 endeminės, 3 itin lokalios, 79 įtrauktos į Ukrainos Raudonąją knygą. Sutinkami gyvūnai: rudoji lapė, šernas, stirna, akmeninė kiaunė, voverė, pilkasis kiškis, ežys, sopraninis šikšniukas, kryminis driežas, uolinis driežas. Pakrantėse peri reti kuoduotieji kormoranai.Бескаравайный М. М., Костин С. Ю. Распределение, численность и некоторые особенности гнездовой экологии хохлатого баклана и серебристой чайки в юго-восточном Крыму // Беркут. – 1998, Т.7, вип.1-2. – С. 25-29.

 Šaltiniai 

Kategorija:Krymo geografija
Kategorija:Rusijos rezervatai
Kategorija:Ukrainos saugomos teritorijos